Administrador d'Infraestructuras Ferroviarias

L'Administrador d'Infraestructuras Ferroviarias (en castellano y oficialment Administrador de Infraestructuras Ferroviarias), tamién conoixiu por l'acronimo Adif, ye una entidat publica empresarial espanyola, que pende d'o Ministerio de Fomento, y s'encarga de l'administración y construcción d'as linias de ferrocarril d'o país. Conocer Adif (en www.adif.es), consultada o 8 de marzo de 2019.

L'Adif se formó l'1 de chinero de 2005 como consecuencia d'o dispuesto en a Lei d'o Sector Ferroviario, sinyada lo 18 de noviembre de 2003, en a cual se descomponeba l'antiga empresa publica RENFE en Renfe Operadora y Adif. Dende l'1 de chinero de 2013 Adif administra tamién o rete ferroviario d'amplo metrico que no yera transferiu ta las comunidaz autonomas, producto d'a descomposición de l'antiga FEVE. Ancho Métrico (en www.adif.es), consultada o 8 de marzo de 2019.

Como hereua de RENFE y de FEVE, Adif ye actualment a propietaria y administradera d'a mayoría de linias ferrias de l'Estau espanyol. O 31 d'aviento de 2015 administraba 15.384 kilometros de vía y 1903 estacions, d'as cuals 41 por a suya filial Adif AV. Declaración sobre la Red 2017; consultada o 8 de marzo de 2019.

 Creyación 

Adif se creya l'1 de chinero de 2005 y ye fruito d'a Lei d'o Sector Ferroviario de 2003 (Lei 39/2003), que sirvió pa transposar as Directivas europeas que conduciban a que as empresas ferroviarias nacionals d'os estaus miembros deseparasen l'administración d'a infraestructura contra la operación d'os trens que i circulan, y en o medio u largo plazo permitisen a competencia d'empresas privadas con os nuevos operadors nacionals.

Espanya, que alavez a gubernaba o PP en mayoría absoluta, fizo una interpretación mas restrictiva d'o que marcaba a directiva comunitaria que atros países como Alemanya y Francia, y escindió en dos a suya empresa nacional, RENFE, creyando un operador ferroviario publico (Renfe Operadora) y un administrador d'infraestructuras, Adif, que son sociedaz de tot independients, mientres que en os atros países europeus as estructuras d'alta dirección continan estando compartidas y a división afecta principalment a las cuentas.
En virtut d'a Lei d'o Sector Ferroviario, a empresa publica RENFE quedó deseparada en 2005 en:

Renfe Operadora; matriz de l'actual Grupo Renfe (dende 2014), operador ferroviario publico que preneba en herencio os trens y s'encargaba de fer-los circular, mesmo en competencia con atras empresas ferroviarias.
Adif: propietario d'a infraestructura y chestor, que proporciona os suyos servicios a cualsiquier operador que le'n solicite.

Ixa división teneba bellas peculiaridaz, como que a venda de billez en as estacions quedase a cargo de l'Adif bel tiempo y que as estacions que nomás prestan servicio de redolada as administra Renfe Operadora, porque os servicios de redolada en Espanya se considera que tienen obligación de servicio publico El Gobierno determina las obligaciones de servicio público del transporte ferroviario de viajeros; 30 d'octubre de 2010; consultau o 8 de marzo de 2019. y se richen por os Contractos-Programa entre Estau y Operadora, por o que dica l'inte son exceptuaus de cumplir con a libre competencia. Revisión de los servicios ferroviarios de viajeros declarados como obligación de servicio público; Noviembre de 2017, consultau o 8 de marzo de 2019.

 Incorporación de FEVE 

L'1 de chinero de 2013 se fizo efectiva la extinción de l'antiga FEVE, a empresa publica espanyola de ferrocarrils de vía estreita, que operaba principalment ixe tipo de linias en a Cordelera Cantabrica, y seguindo con o modelo de división que enantes se l'heba aplicau a la RENFE, Adif heredó a suya parte d'infraestructuras, mientres que la operación d'os trens quedó pa Renfe Operadora, naixendo asinas a división suya Renfe Feve.

 División Adif y Adif AV 
Dende l'1 de chinero de 2014 l'Adif ye segregau a la suya vegada en dos sociedaz de titularidat publica: Disposición 13035 en o BOE de 14 d'aviento de 2013; consultau o 8 de marzo de 2019.

Adif, que s'encarga de chestionar o rete convencional.
Adif AV, que s'encarga de construir y mantener as linias d'alta velocidat, y que heredó a mayoría d'a deuda que teneba Adif.

Ista división se fizo por o Reyal Decreto-lei 15/2013, y d'acuerdo con bels mediosNoticia Adif se divide en dos empresas para que la deuda del AVE no vaya al déficit público, de 31 d'aviento de 2013, consultada o 8 de marzo de 2019. podeba obedeixer a la necesidat de tener as cuentas deseparadas, en seguimiento d'o Sistema Europeu de Cuentas de 2010, pa que os costes de construcción de nuevas linias d'alta velocidat y a firme deuda publica que se'n dimana, que no deixa de medrar, Noticia Adif sube un 92% los cánones a Renfe para contener su insostenible deuda por el AVE, consultada o 8 de marzo de 2019. no se veyesen refleixaus como déficit de l'Estau.

 Funcions 

Adif tiene reconoixidas diferents funcions en a Lei d'o Sector Ferroviario y as sucesivas normativas que se i basan. As principals son:

L'administración d'as infraestructuras ferroviarias, como son as vías d'as diferents linias ferrias y as suyas estacions, as terminals de mercaderías, etc.
A chestión d'a circulación ferroviaria. 
L'adchudicación d'a capacidat ferroviaria a os diferents operadors.
A percepción de cánons por l'uso d'as infraestructuras, estacions y terminals de mercaderías.
A elaboración d'a Declaración sobre o Rete.

 Financiación y dispendio 
D'alcuerdo con as normativas europeas en vigor, en garra país miembro as empresas publicas pueden financiar-se en mas d'o 50% directament por l'Estau, y se tienen que adubir por medio d'a suya actividat. Por ixa razón, l'Adif contempla como primer manera de cubrir os costes o cobro de taxas a os operadors ferroviarios a qui presta servicio, a os qui les ne carga con o concepto de cánons Ley 39/2003, del Sector Ferroviario, consultada o 8 de marzo de 2019. y atros conceptos. A companyía tamién recibe financiación de l'Estau y de fondos d'a Unión Europea. Financiación Europea en www.adif.es; consultada o 8 de marzo de 2019.

 Cánons 

L'Adif repercute en os operadors ferroviarios diferents clases de cánons: Cánones Ferroviarios (www.adif.es); consultada o 8 de marzo de 2019.

 Cánons por Utilización d'as Linias Ferroviarias RFICh 

Canon d'Acceso (Modalidat A): Ye un d'os cánons por emplegar o RFICh. Deriva d'a concesión de capacidat pa os trens.
Canon por Reserva de Capacidat (Modalidat B): S'aplica a la reserva y disponibilidat d'o trachecto pa o tren.
Canon por Circulación (Modalidat C): Grava la utilización efectiva d'a Capacidat reservada.
Canon por Trafego (Modalidat D):  S'aplica a o trafego que se faiga sobre a infraestructura ferroviaria.

 Cánons por Utilización d'as Estacions u atras Instalacions 

Canon por Utilización d'as Estacions (Modalidat A): S'aplica a os viachers de transporte ferroviario en función d'a distancia que recorren y a categoría d'as estacions aon comiencen u rematen o viache. L'operador ferroviario les ne repercute a traviés d'o preu de billet.
Canon por Estacionamiento y Utilización d'os Andens  (Modalidat B): Se calcula en función d'o tiempo d'estacionamiento y as operacions de cambio de vía que solicite l'operador y a categoría d'as estacions. No s'aplica en os primers 15 minutos d'estacionamiento, y a os servicios publicos d'obligau cumplimiento (Redolada y Media Distancia) cuan empleguen andens d'uso reservau pa éls.

 Desequilibrio presupuestario 

Manimenos, o creiximiento intenso d'a deuda d'Adif debida a la construcción de grans infraestructuras especialment vinculadas con l'Alta Velocidat, Noticia El impulso al nuevo AVE dispara la deuda de Adif hasta el récord histórico de 17.600 millones de euros, consultada o 8 de marzo de 2019. Noticia La gran deuda de Adif Alta Velocidad (17.600 millones de euros), consultada o 8 de marzo de 2019. y a baixa ocupación d'os trens d'un solo operador que treballa en ixe segmento; Renfe Operadora, han feito platero que i hai un problema de financiación.

Os trens AVE de Renfe Operadora nomás transportón 20,4 millons de viachers en 2016, Noticia La deuda 'ahoga' a Adif Alta Velocidad: pierde 210 millones, un 25% más, consultada o 8 de marzo de 2019. contra os 417 millons de viachers que emplegoron os servicios de redolada y meya distancia en o país ixa anyada, xifra que puyó ta 490 millons en ixes dos servicios (os mas usaus) d'o rete convencional en 2017. Un 90% de los viajeros de tren utilizaron servicios de cercanías y media distancia durante 2017, en a web d'a Comisión Nacional de los Mercados y la Competencia; consultada o 8 de marzo de 2019. Si nos miramos as xifras d'inversión, dende 2014 dica 2019 o rete convencional d'Adif recibió 3.350 millons d'euros, muit por debaixo d'os 15.727 millons d'a infraestructura d'Alta Velocidat. Noticia El AVE recibe cuatro veces más inversión que la red convencional de 7 de chinero de 2019, consultada o 8 de marzo de 2019.

A Comisión Europea estimó en 2018 un malafundiau de 26.240 millons d'euros en linias d'alta velocidat en Espanya entre 1995 y 2016. Noticia ¿Ha despilfarrado España en obras públicas? Según los geógrafos, 26.240 millones solo en el AVE de 19 de chunio den 2018, consultada o 8 de marzo de 2019. D'os mas de 42.000 millons invertius en ixe periodo, 26.240 no se podrán recuperar pas, o que significa bels 540€ perdius por habitant (y puyando) nomás que en iste quefer. Antimás, Espanya recibió o 47% d'os fondos europeus pa contrucción de ferrocarrils d'alta velocidat entre 2000 y 2017 Noticia Los auditores europeos denuncian los sobrecostes y falta de pasajeros en la red de AVE, consultada o 8 de marzo de 2019. y ye a primera en sobrecostes de construcción acumulaus entre as diferents linias, razón por a cual fue sancionada.

Pa mirar-se de fer frent a tal desequilibrio presupuestario, en o verano de 2018 Adif fizo publico que puyaría un 92% os cánons a la operadora publica Renfe, Noticia Adif sube un 92% los cánones a Renfe para contener su insostenible deuda por el AVE, de 20 d'agosto de 2018, consultada o 9 de marzo de 2019. encara que sin fer variar os que cobraba a os operadors privaus. Ixa decisión fue aturada por a Comisión Nacional d'os Mercaus y a Competencia (CNMC), luego, en septiembre d'ixe anyo. Noticia La CNMC congela los peajes que Renfe paga a Adif para 2018 de 26 de setiembre de 2018, consultada o 8 de marzo de 2019.

 Referencias 

 Se veiga tamién 
 RENFE.
 FEVE.
 FGC.
 FGV.
 Eusko Trenbideak - Ferrocarriles Vascos.

 Atros administradors ferroviarios europeus 
 SNCF Infra (Francia).
 LFP Perthus (entre Francia y Espanya).
 Deutsche Bahn Netz (Alemanya).
 Rete Ferroviaria Italiana (Italia).
 Banverket (Suecia).
 Banedanmark (Dinamarca).
 Railinfrabeheer (Países Baixos).
 Infrabel (Belchica).
 Refer (Portugal).

 Vinclos externos 

Categoría:Chestors d'infraestructura ferroviarios
Categoría:Ferrocarril en Espanya